Diari Oficial de la Generalitat Valenciana


Sumari del DOGV 4873, del 29-10-2004 (2004/10092)

Notificació a El Parque de Moncada, SL. Expedient número VIVI/049803/81.
------------------------------------------------------------------------

### Dades del document

Número de DOGV
:   4873

Data del DOGV
:   29-10-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/10122


Organisme emissor
:   Conselleria de Territori i Habitatge

Tipus de document
:   Anunci

Notificació a El Parque de Moncada, SL. Expedient número VIVI/049803/81. [2004/F10498]
  
De conformitat amb el que establix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica el plec de càrrecs a El Parque de Moncada SL, amb expedient VIVI/049803/81.
  
Per ordre de l'instructor, us notifiquem el plec de càrrecs que més avall imputem a l'expedientat, i us concedim un termini de 15 dies a partir del següent al de la notificació per a contestar-lo i, si és el cas, sol·licitar la pràctica de proves, de conformitat amb el que establix l'article 16 del Reglament de Procediment Sancionador.
  
València, 5 de maig de 2004.- El secretari d'Actuacions: Mª Luisa Martí Llabata.
  
Plec de càrrecs
  
Que es formula a El Parque de Moncada, SL, conforme a l'article 16 del Reglament de Procediment Sancionador de 4 d'agost de 1993, amb advertència que, si no contesteu en el termini de 15 dies a partir del següent al de la notificació, es donarà per complit el tràmit, seguint el seu curs el procediment.
  
Càrrec: com a promotor/constructor de l'habitatge situat a Moncada, carrer del Mestre Gimeno, 6, i acollit a l'expedient de construcció 46-IG-83/2000 heu infringit la Llei 1/1997, de la Generalitat Valenciana, de Règim Sancionador en Matèria d'Habitatge, heu comés una falta molt greu tipificada com a tal en l'article 6.10 d'aquesta, i pot correspondre-vos una sanció de 3.005,07 a 30.050, 61 euros, per haver construït amb les deficiències següents:
  
- Elements comuns: Fissures en els punts d'encontre de l'últim forjat amb tancaments. Falta de rejuntada a la porta d'accés al garatge i a l'entrada. Falta d'abrillantat a l'entrada. Deficiències de segellament en junta de dilatació de l'edifici. Falten poms a les portes dels fronts d'armaris de vestíbul.
  
- Habitatges: No han sigut facilitats els butlletins d'instal·lació de gas en els habitatges 1, 3, 11, 12, 16, 17, 18 i 20, i presenten a més deficiències en la instal·lació dels calfadors d'aigua calenta sanitària i pèrdues en les canalitzacions. Pta. 10: Defectes en instal·lació del calfador.
  
- Fissures en entaulellats d'habitatges 3, 6, 17, 18, 19 i 20.
  
- Defectes en elements d'obertura i tancament d'aigua de les claus de pas en els locals humits als habitatges: 6, 7, 10, 18, 19.
  
- Deficiències en la instal·lació de llanterneria d'aparells sanitaris, als habitatges 1, 17, 18, 20.
  
- No ha sigut instal·lada l'aixeta de banys i cuina en l'habitatge 19.
  
- Despreniment de l'esmaltat de banyera en habitatge 10.
  
- Deficiències d'ajust i de revestiments en fusteria de fusta en habitatges 3, 6, 18, 20.
  
- Deficiències en aparells sanitaris: cisterna d'inodor fissurada a l'habitatge 1, tassa inodor a l'habitatge 11, despreniment d'esmaltat de banyera a l'habitatge 10, bidet mal fixat i excessivament separat de la paret als habitatges 13 i 17, banyera escantellada a l'habitatge 19.
  
- Persianes amb desplaçament deficient als habitatges 6, 16.
  
- Carències en la rejuntada de porta de galeria amb parament als habitatges 3, 6 i 17 (falta rivet a la finestra en la part fixa de finestra de dormitori), portes i finestres de galeries mal ajustades (freguen amb marcs), les guies laterals no estan en consonància amb les horitzontals.
  
- Sòcols despresos o escantellats als habitatges 7,11,20.
  
- Paviments de terratzo perforats a l'habitatge 3.
  
Les esmentades deficiències hauran de ser corregides conforme a allò que s'ha mencionat en el nostre requeriment amistós de data 19 de gener de 2004, excepte proposta alternativa motivada i prèviament acceptada per la Inspecció Tècnica d'aquest Servei Territorial en el termini de 10 dies naturals.